Paterna obri la convocatòria per a seleccionar nova Regina de les Festes 2023
13/03/2023

# Paterna obri la convocatòria per a seleccionar nova Regina de les Festes 2023

[![Paterna obri la convocatòria per a seleccionar nova Regina de les Festes 2023](/images/noticias/2023/3/8702/8702_lg.jpg)](/images/noticias/2023/3/8702/8702_lg.jpg)

13.03.2023

*   Podran presentar la seua candidatura a Regina de les Festes en honor al Santíssim Crist de la Fe i Sant Vicent Ferrer, els qui estiguen empadronades a Paterna i siguen majors de 18 anys fins al pròxim 21 de març, bé a través de la seu electrònica o bé de manera presencial en el registre general d'entrada
*   Els resultats del procediment es donaran a conéixer el pròxim 25 de març, en l'acte de comiat i elecció de la nova Regina de les Festes que se celebrarà en el Casino de la Plaça del Poble

L'Ajuntament de Paterna ha obert una nova convocatòria per a triar a la nova Regina de les Festes Majors 2023 i a la seua Cort d'Honor.

La regidora de Turisme, Cultura i Foc, Teresa Espinosa, ha detallat que “aquesta tradició, que compta amb més de 100 anys d'història, és una de les més arrelades de Paterna i part imprescindible del nostre llegat”.

A més, Espinosa ha volgut agrair a Lola Ribas, la Regina de les Festes 2022, i a tota la seua Cort d'Honor “el seu compromís amb la nostra cultura i el nostre patrimoni, assistint com a representants tant als esdeveniments de les nostres Festes Majors, així com als actes més importants de la nostra Vila”.

Els resultats del procés de selecció es donaran a conéixer el pròxim 25 de març, en l'acte de comiat i elecció de la nova Regina de les Festes que se celebrarà en el Casino de la Plaça del Poble.

Podran presentar la seua candidatura a Regina de les Festes en honor al Santíssim Crist de la Fe i Sant Vicent Ferrer, els qui estiguen empadronades a Paterna i siguen majors de 18 anys fins al pròxim 21 de març, bé a través de la seu electrònica o bé de manera presencial en el registre general d'entrada.

El jurat, que s'encarregarà de la selecció de la Regina i la seua Cort d'Honor, estarà format per una persona externa, especialitzada en aquesta mena de certàmens, així com un/a representant de cadascuna de les entitats que integren la Comissió de Festes de la ciutat.

Descarerga ací les [bases completes](/images/pdf/fiestas/2023/candidaturas-reina-2023-a.pdf "Bases Selección Reina de las Fiestas")

Consulta la [modificació a les bases](/pdf/fiestas/2023/candidaturas-reina-2023-b.pdf "Modificación bases selección Reina de las Fiestas")